दरभंगा। दरभंगा नगर बस सेवा क किराया निर्धारित करि देल गेल। निगम आ बस मालिक द्वारा तय भाड़ा क अनुसार एकटा पड़ाव क किराया तीन टका होएत। अर्थात सिटी बस सेवाक न्यूनतम भाडा तीन टका राखल गेल अछि। जखन कि अधिकतम भाडा राजकुमारगंज स बहेड़ी मार्ग पर 22टका राखल गेल अछि। तय किरायाक तहत बस स्टैंड स रेलवे स्टेशन पांच टका मे पहुंचल जा सकैत अछि। तेजस्वी आटो मोबाइल के क रिंकू झा क अनुसार बसक कमी कए जल्द दूर करि देल जाएत। ओ कहला अछि जे अगिला साल तक बस क संख्या बढ़ा देल जाएत। ज्ञात हुए जे एखन शहरी क्षेत्र में जे बस चलि रहल अछि ओहि स यात्री क जरूरत पूरा नहि भ पाबि रहल अछि। 